IEROBEŽOTA PIEEJAMĪBA
NAV KLASIFICĒTS
Deklasifikācijas datums: 27.07.2026.
Deklasifikācijas pamatojums: Nav aktuāla turpmāka IP statusa noteikšana.

INFORMATĪVAIS ZIŅOJUMS
 

Par Rail Baltica starptautisko staciju būvdarbu līgumiem 
(atlikušie maksājumi CEF1-CEF7)


Šajā informatīvajā ziņojumā tiek sniegta informācija par trūkstošo finansējumu, lai varētu norēķināties ar izpildītājiem par paveiktajiem darbiem un sasniegtu pirmā daudzgadu budžeta plānošanas perioda (2014-2020) (MFF1) mērķus saskaņā ar finansēšanas līgumiem (CEF1-CEF7). Darbi ir pabeigti un finansēšanas līgumu mērķi ir sasniegti līdz 2024. gada 31.decembrim (attiecināmības perioda beigas).
Noslēgtie būvdarbu ietvara līgumi Nr.EDZL-02-1/54 ar pilnsabiedrību BERERIX (Rīgas centrālās stacijas (RCS) līgums) un būvdarbu ietvara līgums Nr. 4.2.IL/2021-3 ar pilnsabiedrību B.S.L. Infra (Rīgas lidostas Rail Baltica dzelzceļa stacijas (RIX) līgums) finansēšanas līguma INEA/CEF/TRAN/M2014/1045990 (CEF1) un finansēšanas līguma INEA/CEF/TRAN/M2019/2098073 (CEF6-W) ir ietvara līgumi jeb vispārējās vienošanās, ar kurām puses neuzņemas faktiskas saistības līdz brīdim, kad tiek pasūtīti konkrēti darbi. Līgumu ietvaros pasūtīto darbu apjoms saistību uzņemšanās brīdī nepārsniedza piešķirto asignējumu un nepārsniedza pilnvaras plānotajām saistībām nākotnē, vienlaikus neparedzēti apstākļi noveda pie izmaksu sadārdzināšanās. 
Ministru kabinets 2024. gada 23. jūlijā ir izskatījis Satiksmes ministrijas iesniegto informatīvo ziņojumu “Par Rail Baltica starptautisko staciju būvdarbiem” (24-TA-1604) un pieņēmis lēmumu (Ministru kabineta sēdes protokollēmums Nr. 30, 60. §) atbalstīt radušos izmaksu segšanu periodā līdz 2024. gada 15. jūlijam. Minētajā informatīvajā ziņojumā bija uzskaitīti līguma cenu sadārdzinājuma iemesli, tika aprakstīta būvdarbu pasūtīšanas, pieņemšanas un iesniegto rēķinu apmaksas kārtība RIX un RCS būvniecības līgumiem.
Savukārt šajā informatīvajā ziņojumā tiek sniegta informācija par šo pašu līgumu ietvaros iesniegtajiem atlikušajiem rēķiniem pēc 2024. gada 23. jūlija.
Atlikušie maksājumi Rail Baltica starptautisko staciju būvdarbu līgumiem
Lai pilnībā norēķinātos ar izpildītājiem par pabeigtajiem darbiem RCS un RIX objektos pirmā daudzgadu budžeta plānošanas periodā (2014-2020, MFF1) noslēgto CEF līgumu ietvaros, ir nepieciešami papildu finanšu līdzekļi  2025. gadā 7 773 396 EUR apmērā (ar PVN).
Zemāk 1.tabulā ir apkopota informācija par saņemtiem un neapmaksātiem rēķiniem RCS un RIX līgumos. 

1.tabula Papildu nepieciešamā summa no valsts budžeta RCS un RIX darbu pabeigšanai CEF1-CEF6 finansēšanas līgumu ietvaros (par saņemtajiem  rēķiniem, kuru segšanai trūkst finansējuma)
	Līguma izpildītājs/rēķina datums/rēķina numurs
	Neapmaksātā iesniegto rēķinu summa (bez PVN)

	Pilnsabiedrība B.S.L.Infra, 26.02.2025., BSL Infra rēķins Nr.BSL-052 IPC 52 (index 2024 Q3)
	1 523 935

	Pilnsabiedrības BERERIX , 30.12.2024., Pilnsabiedrības BERERIX 2024.gada 4.decembra rēķins Nr.2024-38 IPC 76 (index 2024 Q3)
	348 012

	Pilnsabiedrība B.S.L.Infra, 25.02.2025., Izpildītie darbi ar Starpmaksājuma apliecinājumu N.51,  2024 decembris +VO18 darbi 2024.gadā, rēķins IPC-051
	2 742 676

	Pilnsabiedrība B.S.L.Infra, 30.03.2025., BSL Infra rēķins Nr.RET-002 (CEF1 daļa)
	164 847

	Pilnsabiedrība B.S.L.Infra, 30.03.2025., BSL Infra rēķins Nr.RET-002 (CEF6W daļa)
	194 879

	Pilnsabiedrība B.S.L.Infra, 30.03.2025., BSL Infra rēķins Nr.RET-003
	1 449 945

	Kopā
	6 424 294

	PVN
	1 349 102

	Kopā ar PVN
	7 773 396



Šī informatīvā ziņojumā 1. un 2.pielikumā ir pievienoti izvērtējumi par noslēgtajiem Rīgas lidostas Rail Baltica dzelzceļa stacijas un Rīgas Centrālās stacijas būvniecības līgumiem. 1.pielikumā ir pievienots ārējs juridisks izvērtējums – 2024. gada 27. augusta atzinums, ko sagatavoja personu apvienība, ko veido SIA “Jāņa Kārkliņa zvērinātu advokātu birojs” un ADD Legal ZAB SIA. Informatīvā ziņojuma 2.pielikumā ir pievienots SIA “Eiropas dzelzceļa līnijas” (EDzL) sagatavots ar būvdarbu veicēju B.S.L.Infra noslēgtā līguma saistību neizpildes izvērtējums.
Advokātu birojs ir secinājis, ka “tieši Latvijas valstij Satiksmes ministrijas personā ir saistošas ar RIX būvniecības līgumu un Līgumu RCS nodibinātās saistības, tai skaitā maksājuma saistības, un apstāklis, ka tās ir nodibinātas uz deleģējuma (pilnvarojuma) pamata, nepadara šādas saistības par ieviesējas iestādes saistībām, kā arī neatbrīvo Latvijas valsti Satiksmes ministrijas personā no to izpildes”.
Advokātu biroja atzinumā (12.lp.) arī norādīts, ka līgumcenu indeksācijas izmaksas ir valsts saistības, ja ir nodrošināts finansējums. 
Ņemot vērā, ka šobrīd ir nepieciešams papildu finansējums saistībā ar indeksāciju jau par paveiktiem darbiem, tad tas liecina, ka finansējums nebija nodrošināts.
Šāda situācija, kad ir turpināti darbi ar indeksācijas izmaksām, kurām nav bijis finansējums,  ir veidojusies, jo finansējums pietiekamā apjomā nebija nodrošināts, lai segtu indeksācijas izmaksas, kuras strauji un neplānoti pieauga neparedzētu, ārēju apstākļu dēļ, kas bija ārpus Satiksmes ministrijas un EDZl kontroles. 
Lai novērstu šādu situāciju atkārtošanos, ir ieviests kontroles mehānisms, kas paredz darbu uzsākšanu tikai pēc tam, kad ir iegūta pārliecība (juridiski lēmumi MK vai Saeimas līmenī) par to, ka ir ieplānoti un pieejami pietiekoši līdzekļi indeksācijas segšanai. 

Izvērtējot riskus  (balstoties uz EDZl risku izvērtējumu) projekta turpināšana, t.sk. rēķinu samaksa un saprātīga darbu pārcelšana no 3C posma uz 3B posmu, vienojoties ar BSL, ir vienīgais virzības scenārijs RB globālā projekta ietvaros, t.sk. RIX-Daugavkrasti apakšprojektā (lai turpinātu projekta īstenošanu atbilstoši Rail Baltica projekta pirmās kārtas tvērumam, kas atbalstīts Ministru kabineta 10.12.2024. sēdē (prot. Nr. 52 102. § “Informatīvais ziņojums “Par Rail Baltica projekta ieviešanas scenāriju Latvijas teritorijā”")). Jebkurš cits scenārijs - darbu pārtraukšana, apturēšana uz laiku vai rēķinu nemaksāšana - valsts budžetam būs daudz lielāks slogs (sākot no 57MEUR ar PVN), nekā turpinot īstenot RIX būvdarbus.  
Finanšu riski

Par padarītajiem un neapmaksātajiem darbiem būvniekam ir tiesības vērsties ar prasību tiesā. Šādā gadījumā pastāv augsta iespējamība, ka būvnieki tiesas procesa rezultātā saņems sev labvēlīgu tiesas spriedumu. Tādā gadījumā būs jārod papildu finansējums rēķinu un attiecīgi arī kavējuma naudu apmaksai. Papildus šādā gadījumā būs jāsedz arī prasītāja tiesāšanās izdevumi. Šāda situācija radīs ne tikai sliktas reputācijas risku valstij, bet arī negatīvi ietekmēs visa Rail Baltica projekta reputāciju, investīciju piesaisti un uzņēmēju interesi piedalīties iepirkumos. Vienlaikus tas var negatīvi ietekmēt Latvijas sarunas par Eiropas Savienības daudzgadu budžetu pēc 2027. gada.   
Kā Satiksmes ministrija ir norādījusi iepriekš, saskaņā ar noslēgtajiem līgumam par Projekta realizēšanu, katrs aktivitātes ieviesējs atbild par aktivitāšu ieviešanu laikā un par savu ieviešamo aktivitāšu izmaksām, kā arī par saistībām, kas tam rodas attiecībā pret trešajām personām kopīgajās Projekta aktivitātēs. Nenodrošinot savlaicīgu Projekta aktivitāšu ieviešanu, kā pamatā var būt arī nepietiekošs finansējums, pastāv risks zaudēt piešķirto CEF līdzfinansējumu, tai skaitā atmaksāt to, kā arī risks, ka var nākties atlīdzināt zaudējumus līguma pusēm (Igaunijai un Lietuvai), kas radušies novēlota finansējuma saņemšanas rezultātā no Eiropas Komisijas no izmaksu neattiecināmības, aktivitātes ieviešanas atlikšanas, granta līguma izbeigšanas vai pārstājot būt granta līgumā kā pusei, administratīvajiem vai finansiālajiem sodiem, maksājumu apturēšanas vai citiem būtiskiem zaudējumiem un finansiālajām sekām, kas radušās Pusei pārkāpjot no granta līguma vai Projekta labuma guvēju līguma izrietošās saistības.   






Satiksmes ministrs 								A.Švinka








Silovs, 67028229
gatis.silovs@sam.gov.lv

Pilnsabiedrība B.S.L.Infra, 26.02.2025.,   BSL Infra rēķins Nr.BSL - 052  IPC 52 (index 2024 Q3)  1 523 935  

